da es en es es en da es en en da nb da da nb nb de fr et tr de de de en en en en sv da en da da da da da da da da sv da da da da da da da da da da da da en sv en en da tk da da sv ca en da da da da da da fr da nn da en en da da en da da da da da da sv en da da tk da da da ca en da da fr da da da da da da da da hu da da en da da da da da da da da da da da da da da da da da en en az fi de da sv da da en da da de en da da sv da da da en da ko en en da da en en en en en da da da da da en lt es es es en da da es de es de da en tr de de de sv en en en en en en en en da en en en en oc
Jarlens festlige lammegryde og cremede friskost fra vikingetiden -
Hvis du har læst med her på bloggen de sidste par uger, så ved du at denne sommer har stået i vikingernes tegn.
Takket være digtet Rigs Vandring er jeg nemlig endt med at lave et lille vikingetema, hvor jeg har lavet treats inspireret af de familier guden Heimdal besøger i digtet.
Indtil videre har det betydet, at jeg har kunne diske op med opskrifter på treats som både trællene og bønderne i vikingetiden kunne have spist. Men Heimdal besøger faktisk også en jarls familie, og jeg har naturligvis tænkt mig at runde mit sommer vikingetema af med et par treats inspireret af Heimdals besøg hos denne familie.
Som du kan læse herunder, så bliver der i modsætning til de tidligere besøg, faktisk serveret en del mad hos jarlens familie. Derfor har jeg også tænkt mig at slutte vikingetemaet af med maner, hvilket betyder at du kan få fingrene i hele to spændende vikingeopskrifter i dag.
Da tog Mor mønstret dug, skinnende af hør, skjulte bordet, tog så derpå tynde brød, skinnende af hvede og skjulte dugen. Frem satte hun fyldte skåle sølvomsvundne, satte så frem flæsk og kødmad og fugle stegte, vin var i kanden, vægtige sølvkrus, de drak og talte, til dagen hælded.
(Rigs Vandring, Den Yngre Edda)
Den ene treat jeg lavede var en simpel og velsmagende, for ikke at tale om utrolig mør, lammegryde der blev serveret med grovkornet sennep og rug fladbrød. Mens den anden blev en sødere treat bestående af lidt tyndere hvede fladbrød toppet med nylavet friskost og knuste bær med hyldeblomst og honning.
Ikke overraskende betød det at jeg serverede mine treats som en slags hovedret og dessert, men om man har spist retterne på samme måde i vikingetiden er nok tvivlsomt.
For man har nok i højere grad gjort som beskrevet i digtet (og som man senere har gjort i f.eks. middelalderen), og båret alle retterne ind på bordet på samme tid, og spist dem lidt som en slags mini buffet.
En luksus lammegryde med inspiration fra vikingetiden
I digtet bliver det beskrevet at jarlens familie spiser “kødmad”, det er jo ikke ligefrem nogen detaljeret beskrivelse, men siden der også bliver serveret “stegte fugle” så tænkte jeg at “kødmad” nok kunne dække over en slags gryderet af en art.
Som jeg har beskrevet før, så ved man jo desværre ikke rigtig hvordan maden har smagt i vikingetiden, da der ikke findes nogle bevarede opskrifter fra denne periode. Men takket være f.eks. udgravninger, så kan vi heldigvis få et lille glimt af de råvarer der var tilgængelige for vikingerne.
Bl.a. ved man at fårehold har været meget normalt, særligt fordi dyrene både kan bruges til at give uld, mælk og kød. Jeg valgte derfor at lade min “kødmad” bestå af en lammegryde, og i modsætning til den mere skrabede søbekål fra bondendens bord, så kunne jeg denne gang kunne lege lidt med luksus vikingeingredienser som lammekød, fløde og salt.
Har vikingerne spist ost?
I digtet spiser jarlens familien også fladbrød, og selvom der ikke står noget om hvad disse fladbrød er blevet spist med, så løb jeg med idéen om det givtige fårehold, og besluttede mig for at serverer mine fladbrød med en hjemmelavet friskost og lidt bær.
Takket være udgravninger så ved man nemlig at vikingerne også har spist ost, man har nemlig fundet keramik hvor der kan ses spor efter brændt mælkeprotein, som menes at have været brugt til ostefremstilling.
Hvilken ost der evt. har været produceret i den fundne keramik melder historien dog ikke meget om, men hvis man skal gøre sig forhåbninger om at lave en fast skæreost, så skal man både skaffe osteløbe fra kalvemaver og væbne sig med en god portion tålmodighed, da osten helst skal bruge en rum tid til at modnes og lagres i.
Desværre er begge disse ret så essentielle ingredienserne noget der ikke lige forefindes i mit køkken, derfor valgte jeg at lave den lidt hurtigere og mere simple friskost – som både smager skønt når den serveres med honning og bær, men som faktisk også er ret lækker med friske urter i.
Loot:  4 – 5 personer
Forb. tid 15 min
Tilb. tid 1 t 10 min
Samlet tid 1 t 25 min
200 g røget flæsk (i små tern)
700 g lammekød (i mundrette tern)
2 løg (i store tern)
200 g udblødte knækkede hvedekerner
Et par  kviste  timian
½ spidskål (groft snittet)
500 g majroe eller pastinak  (i mundrette stykker)
3 gulerødder  (i mundrette stykker)
Brun flæsk og lammekød i en stor gryde.
Tilsæt løg og lad dem svitse med til de begynde at få lidt farve.
Dæk nu kødet med vandet og tilsæt de udblødte hvedekerner, laurbær og timian og lad gryden simre indtil kødet er næsten mørt – tilsæt evt. lidt mere vand hvis dette bliver nødvendigt.
Kom nu kål, majroe og gulerod ned i lammegryden og lad dem koge møre.
Smag gryden til med eddike og salt og rund den til sidst af med lidt fløde.
Server evt. lammegryde sammen med et fladbrød og en lille smugle hjemmelavet sennep.
Loot:  4 – 5 personer
Fladbrød med friskost og hyldeblomst marinerede knuste bær
Forb. tid 25 min
Tilb. tid 55 min
Samlet tid 2 t 20 min
Fladbrød (ca. 8 brød)
2 ½ dl hvedemel
2 ½ dl fuldkornshvedemel
Friskost (ca. 200 g)
1 ½ dl fløde eller fuldfed fåremælk
200 g blandede bær (f.eks. e.g. skov jordbær, hindbær, brombær og/ eller blåbær)
Ælt alle ingredienserne til fladbrød sammen, dejen skal være smidig men ikke klistret.
Lad dejen hvile i 30 minutter.
Tril dejen til små kugler på størrelse med en valnød.
Rul herefter dejen til tynde brød på størrelse med en håndflade.
Find en pande frem og varm den godt op over bålet (eller kogepladen), når panden er varm, steges brødene på den tørre pande ved middel varme.
Spis brødene med det samme, eller pak dem ind i et viskestykke og gem dem til senere.
Rør kærnemælk og fløde sammen i en lille gryde og varm det langsomt op ved svag varme UDEN at røre i væsken.
Lad væsken skille i ost og valle - dette sker ved ca. 60 grader og tager ca. 40 minutter.
Hæld væsken gennem et tyndt klæde og lad den dryppe af over en skål i minimum 30 minutter.
Smag nu friskosten til med lidt salt og stil den på køl indtil den skal serveres.
Kom bærerne i en skål og knus dem let med en gaffel.
Rør honningen ud i hyldeblomstsaften til du har en ensartet marinade.
Hæld marinaden over bærerne og vend det hele godt sammen.
Lad bærerne marinerer i min. 10 minutter og server sammen med fladbrød og friskost.
Bagt havregrød og spiselig maling – en viral TikTok trend med et Spektrum twist
Har du prøvet kaffeglaseret bacon? – det er en absolut vanedannende morgenmad
Share your thoughts Annuller svar
Din e-mailadresse vil ikke blive publiceret. Krævede felter er markeret med *
Save my name, email, and website in this browser for te next time I comment.
Notify me of follow-up comments by email.
Notify me of new posts by email.
Mit navn er Trine, og jeg er en madglad nørd af guds nåde.
Nerdy Treats er min eventyrlige og velsmagende quest gennem fiktionens kulinariske univers, hvor provianten er inspireret af de bedste treats fra film, tv-serier, bøger og videospil.
Jeg håber du vil drage med mig ud på nogle af mine mange køkkeneventyr, og hvis der er en treat du godt kunne tænke dig at se mig lave, så tøv endelig ikke med at sende mig en besked.
tag del i min cookalong
Spis alle Disney klassikerne
Elara Pro by LyraThemes.com
This website uses cookies to improve your experience. We'll assume you're ok with this, but you can opt-out if you wish. Cookie settingsACCEPT
Privacy & Cookies Policy
This website uses cookies to improve your experience while you navigate through te website. Out of these cookies, te cookies that are categorized as necessary are stored on your browser as they are essential for te working of basic functionalities of te website. We also use third-party cookies that help us analyze and understand how you use this website. These cookies will be stored in your browser only with your consent. You also have te option to opt-out of these cookies. But opting out of some of these cookies may have an effect on your browsing experience.
Necessary cookies are absolutely essential for te website to function properly. This category only includes cookies that ensures basic functionalities and security features of te website. These cookies do not store any personal information.
Any cookies that may not be particularly necessary for te website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.